Проект

НАРЕДБА ЗА ИЗМЕНЕНИЕ И ДОПЪЛНЕНИЕ НА

НАРЕДБА № 3 ОТ 2015 Г. ЗА УСЛОВИЯТА И РЕДА ЗА ПРИЛАГАНЕ НА СХЕМИТЕ ЗА ДИРЕКТНИ ПЛАЩАНИЯ

(обн., ДВ, бр. 16 от 2015 г.; доп., бр. 31 и 80 от 2015 г., изм. и доп., бр. 16, 50 и 69 от 2016 г.)

**§ 1.** В чл. 5, ал. 1 думите „тераси“ и „буферни ивици“ се заличават.

**§ 2.** Член 7 се отменя.

**§ 3.** В чл. 8 се правят следните изменения:

1.Точка 1 и точка 3 се обединяват в т.1 и между тях се добавя съюзът „и“.

2.Точка 2 и 6 се отменят.

**§ 4.** Член 9 се отменя.

**§ 5**. В чл.15, ал.1 след думите „млади земеделски стопани“ се добавят запетая и думите „при кандидатстване за първи път по схемата или при промяна на обстоятелствата,“.

**§ 6**. В чл. 17 се правят следните изменения и допълнения:

1.В ал. 1,т.2 се добавя изречение второ:

„Кандидатите за подпомагане по схемата предоставят сертификат, издаден при условията и по ред, определен от Закона за посевния и посадъчния материал, за сортовете, вписани в Сортовата листа на Република България или документ/етикет.“.

2. Алинея 2 се изменя така:

„(2) Кандидатите за подпомагане по схемата предоставят сключен договор за изкупуване на произведената от тях продукция от културата памук, а в случаите когато кандидатът по схемата е производител и преработвател едновременно, допустимо е да бъдат предоставяни складови разписки.“.

3. Създават се ал.3 и 4:

(3) Документите, които доказват реализацията на продукцията, по ал. 1 са:

1. фактури и/или фискални касови бележки, издадени от фискално устройство, когато кандидатите са търговци по смисъла на чл. 1 от Търговския закон;

2. документи с реквизитите по чл. 6, ал. 1 от Закона за счетоводството, когато кандидатите са лица по чл. 9, ал. 2 от Закона за данъците върху доходите на физическите лица.

(4) Документите по ал.1, т.2, ал.2 и ал.3 се предоставят в срок до 1 декември на годината на кандидатстване в съответната областна дирекция на Държавен фонд "Земеделие" по:

1. постоянен адрес на кандидата - физическо лице;

2. адрес на управление на кандидата - юридическо лице или едноличен търговец..

**§ 7.** Член 18 се изменя така:

„Чл.18. Прилагат се следните схеми за обвързано с производството подпомагане:

1.схема за обвързано подпомагане за млечни крави;

2.схема за обвързано подпомагане за млечни крави под селекционен контрол;

3.схема за обвързано подпомагане за млечни крави в планински райони (5-9 животни);

4.схема за обвързано подпомагане за месодайни крави и/или юници;

5.схема за обвързано подпомагане за месодайни крави под селекционен контрол;

6.схема за обвързано подпомагане за овце-майки и кози-майки в планински райони (10-49 животни);

7.схема за обвързано подпомагане за овце-майки и кози-майки под селекционен контрол;

8.схема за обвързано подпомагане за биволи;

9.схема за обвързано подпомагане за плодове (основна група);

10.схема за обвързано подпомагане за плодове (сливи и десертно грозде);

11.схема за обвързано подпомагане за зеленчуци (основна група);

12.схема за обвързано подпомагане за оранжерийни зеленчуци;

13.схема за обвързано подпомагане за зеленчуци (зеле, дини и пъпеши).

14.схема за обвързано подпомагане за протеинови култури.“.

**§ 8.**Член 19 се изменя така:

„Чл.19.(1) Право на подпомагане по схемата за обвързано подпомагане за млечни крави имат земеделски стопани, които отглеждат в стопанството си 10 и повече млечни крави, които са с предназначение за производство на мляко.

(2) Заявените животни трябва да отговарят на следните изисквания:

1. да са идентифицирани с по една ушна марка на всяко ухо, одобрена от Българската агенция по безопасност на храните (БАБХ), с еднакъв идентификационен номер;

2. да са въведени в системата за идентификация и регистрация на животните на БАБХ;

3. да имат индивидуални паспорти съгласно изискванията на чл. 132, ал. 1, т. 9 от Закона за ветеринарномедицинската дейност (ЗВД);

4. да са вписани в регистъра на животните в животновъдния обект съгласно изискванията на чл. 132, ал. 1, т. 8 от ЗВД.

(3) Земеделските стопани трябва да продължат да отглеждат заявените млечни крави най-малко 80 дни от деня, следващ последния ден за подаване на заявленията за подпомагане.

(4) Земеделските стопанин трябва да са реализирали на пазара количества мляко и/или млечни продукти в еквивалент мляко, съответстващи на най-малко 1 500 кг. мляко от млечна крава за животните в стопанство изцяло в планински райони и най-малко 2 000 кг. мляко от млечна крава за животните в останалите стопанства за периода от 1 януари до 31 декември през годината на кандидатстване.

(5) Помощта по схемата за обвързано подпомагане за млечни крави се изплаща до 250-то допустимо за подпомагане по схемата животно в стопанството.

(6) Размерът на помощта по схемата се определя на брой допустими за подпомагане животни, от които земеделските стопани са реализирали минималното количество мляко, определено в ал. 4. Подпомагат се толкова от завените и допустими животни, за колкото са представени доказателства за реализирано минимално количество мляко.“.

**§ 9.** Създава се чл.19а:

„Чл. 19а (1) Право на подпомагане по схемата за обвързано подпомагане за млечни крави под селекционен контрол имат земеделски стопани, които оглеждат в стопанството си 20 и повече млечни крави от една порода с предназначение за производство на мляко, които са под селекционен контрол.

(2) Заявените животни трябва да отговарят на следните изисквания:

1. да са идентифицирани с по една ушна марка на всяко ухо, одобрена от БАБХ, с еднакъв идентификационен номер;

2. да са въведени в системата за идентификация и регистрация на животните на БАБХ;

3. да имат индивидуални паспорти съгласно изискванията на чл. 132, ал. 1, т. 9 ЗВД;

4. да са вписани в регистъра на животните в животновъдния обект съгласно изискванията на чл. 132, ал. 1, т. 8 ЗВД.

(3) Земеделските стопани трябва да продължат да отглеждат заявените животни най-малко 80 дни от деня, следващ последния ден за подаване на заявленията за подпомагане.

(4) За да получат подпомагане по схемата, земеделските стопани трябва да отговарят на следните условия:

1. заявените за подпомагане от тях животни да бъдат вписани в Главния раздел на родословната книга в съответствие с изискванията на Регламент (ЕС) 2016/1012 на Европейския Парламент и на Съвета относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и Директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни;

2. заявените за подпомагане от тях животни да бъдат вписани в регистрите по чл.18, ал.6 от Закона за животновъдството;

3. земеделските стопани трябва да са реализирали на пазара количества мляко и/или млечни продукти в еквивалент мляко, съответстващи на най-малко 4 000 кг мляко от млечна крава с изключение на кравите от застрашените породи съгласно Приложение № 6 за периода от 1 януари до 31 декември през годината на кандидатстване.

(5) Кандидатите по схемата трябва да притежават зоотехнически сертификати за заявените за подпомагане животни, които подлежат на проверка при контрола по чл. 26а, ал. 2 ЗПЗП.

(6) Условията по ал. 4, т.1 и 2 се проверяват в системата за идентификация и регистрация на животните на БАБХ.

(7) Размерът на помощта по схемата се определя на брой допустими за подпомагане животни, от които земеделските стопани са реализирали минималното количество мляко, определено в ал. 4. Подпомагат се толкова от заявените и допустими животни, за колкото са представени доказателства за реализирано минимално количество мляко.“.

**§ 10.** Създава се чл. 19б:

„(1) Право на подпомагане по схемата за обвързано подпомагане за млечни крави в планински райони (5-9 животни) имат земеделски стопани, които отглеждат в стопанството си и са заявили за подпомагане от 5 до 9(включително) крави с предназначение за производство на мляко и чиито стопанства са в планински район.

(2) Заявените животни трябва да отговарят на следните изисквания:

1. да са идентифицирани с по една ушна марка на всяко ухо, одобрена от Българската агенция по безопасност на храните (БАБХ), с еднакъв идентификационен номер;

2. да са въведени в системата за идентификация и регистрация на животните на БАБХ;

3. да имат индивидуални паспорти съгласно изискванията на чл. 132, ал. 1, т. 9 от Закона за ветеринарномедицинската дейност (ЗВД);

4. да са вписани в регистъра на животните в животновъдния обект съгласно изискванията на чл. 132, ал. 1, т. 8 ЗВД.

(3) Земеделските стопани трябва да продължат да отглеждат заявените млечни крави най-малко 80 дни от деня, следващ последния ден за подаване на заявленията за подпомагане.

(4) Помощта по схемата за обвързано подпомагане за млечни крави в планински райони (5-9 животни) се определя въз основа на броя допустимите за подпомагане животни в стопанството.“.

**§ 11.** Член 20 се изменя така:

„Чл.20 (1) Право на подпомагане по схемата за обвързано подпомагане за месодайни крави и/или юници имат земеделски стопани, които отглеждат в стопанството си 5 и повече месодайни крави и/или юници с предназначение за производство на месо.

(2) Заявените животни трябва да отговарят на следните изисквания:

1. да са идентифицирани с по една ушна марка на всяко ухо, одобрена от БАБХ, с еднакъв идентификационен номер;

2. да са въведени в системата за идентификация и регистрация на животните на БАБХ;

3. да имат индивидуални паспорти съгласно изискванията на чл. 132, ал. 1, т. 9 ЗВД;

4. да са вписани в регистъра на животните в животновъдния обект съгласно изискванията на чл. 132, ал. 1, т. 8 ЗВД.

(3) Земеделските стопани трябва да продължат да отглеждат заявените месодайни крави и/или юници най-малко 80 дни от деня, следващ последния ден за подаване на заявленията за подпомагане.

(4) Земеделските стопанин трябва да докажат новородени телета за стопанството, съответстващи на поне 0.4 телета на допустимо за подпомагане по схемата животно за периода от 1 януари до 31 декември през годината на кандидатстване.

(5) Помощта по схемата за обвързано подпомагане за месодайни крави и/или юници се изплаща до 250-то допустимо за подпомагане по схемата животно в стопанството.

(6) Размерът на помощта по схемата се определя на брой допустими за подпомагане животни, на които съответстват родени през годината на заявяване телета, съгласно ал.4. Подпомагат се толкова от заявените и допустими животни, за колкото са представени доказателства за 0.4 телета, родени за периода от 1 януари до 31 декември през годината на кандидатстване.“.

**§ 12.** Член 21 се изменя така:

„Чл. 21. (1) Право на подпомагане по схемата за обвързано подпомагане за месодайни крави под селекционен контрол имат земеделски стопани, които оглеждат в стопанството си 20 и повече месодайни крави от една порода с предназначение за производство на месо под селекционен контрол.

(2) Заявените животни трябва да отговарят на следните изисквания:

1. да са идентифицирани с по една ушна марка на всяко ухо, одобрена от БАБХ, с еднакъв идентификационен номер;

2. да са въведени в системата за идентификация и регистрация на животните на БАБХ;

3. да имат индивидуални паспорти съгласно изискванията на чл. 132, ал. 1, т. 9 ЗВД;

4. да са вписани в регистъра на животните в животновъдния обект съгласно изискванията на чл. 132, ал. 1, т. 8 ЗВД.

(3) Земеделските стопани трябва да продължат да отглеждат заявените животни най-малко 80 дни от деня, следващ последния ден за подаване на заявленията за подпомагане.

(4) За да получат подпомагане по схемата, земеделските стопани трябва да отговарят на следните условия:

1. заявените за подпомагане от тях животни да бъдат вписани в Главния раздел на родословната книга в съответствие с изискванията на Регламент (ЕС) 2016/1012 на Европейския Парламент и на Съвета относно зоотехнически и генеалогични условия за развъждане, търговия и въвеждане в Съюза на чистопородни разплодни животни, хибридни разплодни свине и зародишни продукти от тях, за изменение на Регламент (ЕС) № 652/2014 и Директиви 89/608/ЕИО и 90/425/ЕИО на Съвета и за отмяна на определени актове в областта на развъждането на животни;

2. заявените за подпомагане от тях животни да бъдат вписани в регистрите по чл. 18, ал. 6 от Закона за животновъдството и

3. земеделските стопани за периода от 1 януари до 31 декември през годината на кандидатстване трябва да докажат новородени телета за стопанството съответстващи на поне 0.5 телета на допустимо за подпомагане по схемата животно.

(5) Кандидатите по схемата трябва да притежават зоотехнически сертификати за заявените за подпомагане животни, които подлежат на проверка при контрола по чл. 26а, ал. 2 от ЗПЗП.

(6) Условията по ал. 4 се проверяват в системата за идентификация и регистрация на животните на БАБХ.

(7) Размерът на помощта по схемата се определя на брой допустими за подпомагане животни, на които съответстват родени през годината на заявяване телета, съгласно ал.4. Подпомагат се толкова от заявените и допустими животни, за колкото са представени доказателства за 0.5 телета, родени за периода от 1 януари до 31 декември през годината на кандидатстване.“.

**§ 13.** В чл. 22 се правят следните изменения и допълнения:

1.В ал.1 първото изречение се изменя така:

„ (1) Право на подпомагане по схемата за обвързано подпомагане за овце-майки и/или кози-майки в планински райони (10-49 животни) имат земеделски стопани, чиито стопанства са в планински райони и в тях се отглеждат:“.

2. В ал. 2 се правят следните изменения и допълнения:

а) Точка 1 се изменя така:

„1.да са идентифицирани с две средства за идентификация, одобрени от БАБХ – обикновена ушна марка и електронно средство за идентификация за животните родени след 31.12.2009 г., а животните родени преди 31.12.2009 г. да са идентифицирани с поне едно средство за идентификация, одобрено от БАБХ – обикновена ушна марка и/или електронно средство за идентификация ;“.

б) В т. 2 абревиатурата „СИРЖ“ се заменя с думите „системата за идентификация и регистрация на животните“.

3. В ал. 3 думите „земеделският стопанин“ се заменят със „земеделските стопани“, „продължи“ се заменя с „продължат“ и „отглежда“ се заменя с думата „отглеждат“.

4. Алинея 4 се изменя така:

„(4) Размерът на помощта по схемата се определя въз основа на броя заявените и допустими за подпомагане животни, които реално се отглеждат в стопанството.“.

**§ 14.** Член 23 се изменя така:

„Чл. 23. (1) Право на подпомагане по схемата за обвързано подпомагане за овце-майки и/или кози-майки под селекционен контрол имат земеделски стопани, които отглеждат в стопанството си

1. 50 и повече овце-майки под селекционен контрол от една порода, и/или

2. 20 и повече кози-майки под селекционен контрол от една порода.

(2) Заявените животни трябва да отговарят на следните изисквания:

1.да са идентифицирани с две средства за идентификация, одобрени от БАБХ – обикновена ушна марка и електронно средство за идентификация за животните родени след 31.12.2009 г., а животните родени преди 31.12.2009 г. да са идентифицирани с поне едно средство за идентификация, одобрено от БАБХ – обикновена ушна марка и/или електронно средство за идентификация;

2. да са въведени в системата за идентификация и регистрация на животните на БАБХ;

3. да са вписани в регистъра на животните в животновъдния обект съгласно изискванията на чл. 132, ал. 1, т. 8 от ЗВД.

(3) Земеделските стопани трябва да продължат да отглеждат заявените овце-майки и/или кози-майки най-малко 80 дни от деня, следващ последния ден за подаване на заявленията за подпомагане.

(4) За да получат подпомагане по схемата, земеделските стопани трябва да отговарят на следните условия:

1. заявените за подпомагане от тях животни да бъдат с доказан произход с минимум І родословен пояс;

2. заявените за подпомагане от тях животни да бъдат вписани в регистрите по чл. 18, ал. 6 от Закона за животновъдството;

3. да докажат реализирането на количества мляко, съответстващи на най-малко 70 кг. от овца- майка и/или коза - майка, с изключение на животните от автохтонните породи съгласно Приложение №7 за периода от 1 януари до 31 декември през годината на кандидатстване;

4. за допустимите животни от месодайни породи, с изключение на животните от автохтонните породи съгласно Приложение №7, да докажат нови приплоди, съответстващи на най-малко 1 приплод от овца- майка и/или коза - майка за периода от 1 януари до 31 декември през годината на кандидатстване;

5. да притежават зоотехнически сертификати за заявените за подпомагане животни, които подлежат на проверка при контрола по чл. 26а, ал. 2 от ЗПЗП.

(5) Условията по ал. 4, т.1, 2 се проверяват от ИАСРЖ и се отбелязват в системата за идентификация и регистрация на животните на БАБХ.“.

**§ 15.** Вчл. 24 се правят следните изменения и допълнения:

1.В ал. 1 думите „повече биволи” се заменят с „повече женски биволи на възраст 18 месеца и повече. ”.

2.В ал. 2, т.2 абревиатурата „СИРЖ“ се заменя с думите „системата за идентификация и регистрация на животните.“.

3.В ал.3 думите „земеделският стопанин“ се заменят с „земеделските стопани“, думата „продължи“ се заменя с думата „продължат“ и думата „отглежда“ се заменя с думата „отглеждат“.

4.Алинея 4 се изменя така:

„(4) За да получат подпомагане по схемата, земеделските стопани трябва да са реализирали на пазара количества мляко и/или млечни продукти в еквивалент мляко, съответстващи на най-малко 400 кг. от биволица за периода от 1 януари до 31 декември през годината на кандидатстване. Размерът на помощта по схемата се определя на брой допустими за подпомагане животни, от които земеделските стопани са реализирали минималното количество мляко, определено в ал. 4. Подпомагат се толкова от заявените и допустими животни, за колкото са представени доказателства за реализирано минимално количество мляко за периода от 1 януари до 31 декември през годината на кандидатстване.“.

**§ 16.** В чл. 25, се правят следните изменения и допълнения:

1.В ал. 1 цифрата „6“ заменя с „8“.

2. Алинея 2 се изменя така:

„(2) Подпомагане по схемите по чл. 18, т. 1-8 се изплаща и когато кандидатите са преместили част или всички от заявените за подпомагане животни или животните, с които са ги заменили по реда на ал. 1, в животновъден обект – пасище, регистрирано на името на земеделския стопанин и това е отразено в системата за идентификация и регистрация на животните на БАБХ.“.

**§ 17.** В чл. 26, цифрата „5“ се заменя със „7“.

**§ 18.** Член 27 се изменя така:

„Чл. 27. (1) За периода на прилагане на схемите по чл. 18, т. 1, 2, 4 и 5 - от 2015 г.(включително), а за схемите по чл. 18, т.3, 6 и 7 – от 2017 г.(включително) животните подлежат на подпомагане само по едно направление - млечно или месодайно.

(2) При промяна на предназначението на животните, заявено към първата година на кандидатстване по схемите по чл. 18, т. 1 до 7, животните се считат за животни с нередност по схемите.

(3) Документите, които доказват реализацията на продукцията от мляко по чл. 19, 19а, 23 и 24 са:

1.фактури, издадени от земеделския стопанин за доставки на първи изкупвачи на мляко и/или фискални касови бележки, издадени от фискално устройство, когато земеделският стопанин е търговец по смисъла на чл. 1 от Търговския закон

2. документи с реквизитите по чл. 6, ал. 1 от Закона за счетоводството за доставки, издадени от първи изкупвачи на мляко, когато кандидатите са лица по чл. 9, ал. 2 от Закона за данъците върху доходите на физическите лица и в съответствие с чл.55е, т.2 от Закона за прилагане на общата организация на пазарите на земеделски продукти на ЕС;

3.фактури и/или фискални касови бележки, издадени от фискално устройство, за директни продажби на мляко и/ или млечни продукти от мляко.

(4) БАБХ предоставя актуален регистър на млекопреработвателните предприятия и списъци на производителите на първични продукти и обекти за търговия на дребно за мляко и млечни продукти по чл. 1 от Наредба №26 от 14 октомври 2010 г.

(5) При превръщане на млякото от обемни в тегловни единици и при определяне на млечния еквивалент за млечни продукти се прилага методиката съгласно Приложение № 8.

(6) Срокът за предоставяне на документите по ал. 3 е 15 октомври на годината на кандидатстване за схемата по чл. 23 и 31 януари на годината, следващата годината на кандидатстване за схемите по чл. 19, 19а и 24.

(7) Документите по ал. 3 могат да бъдат предоставени от Държавен фонд „Земеделие” за проверка от Националната агенция по приходите (НАП).

(8) Доказване на приплоди по чл. 20 и 21 за месодайни животни се извършва с проверка в системата за идентификация и регистрация на животните на БАБХ за периода от 1 януари до 31 декември на годината на кандидатстване и по чл. 23 за периода от 1 януари до 30 септември на годината на кандидатстване.“.

**§ 19.** В чл. 28, ал.1 се изменя така:

„Чл. 28. (1) Министърът на земеделието и храните определя със заповед размера на плащането за едно допустимо за подпомагане животно по чл. 18, т. 1 -8, като:

1. по схемата за обвързано подпомагане за млечни крави под селекционен контрол, се прилага модулиран размер на подпомагането: за първите 250 (включително) допустими животни и за над 250-то допустимо животно. При определяне на размера на подпомагането трябва да се спази съотношението на двата вида ставки както следва: 1,25:1;

2. по схемата за обвързано подпомагане за месодайни крави под селекционен контрол, се прилага модулиран размер на подпомагането: за първите 250 (включително) допустими животни и за над 250-то допустимо животно. При определяне на размера на подпомагането трябва да се спази съотношението на двата вида ставки както следва: 1,25:1;

3. по схемата за обвързано подпомагане за овце-майки и/или кози-майки под селекционен контрол се прилага модулиран размер на подпомагането: за първите 300 (включително) допустими животни на всички стопанства и за над 300-то допустимо животно. При определяне на размера на подпомагането трябва да се спази съотношението на двата вида ставки както следва 1,25:1;

4. по схемата за обвързано подпомагане за биволи се изплаща като се прилага модулиран размер на подпомагането: за първите 250 (включително) допустими животни и за над 250-то допустимо животно. При определяне на размера на подпомагането трябва да се спази съотношението на двата вида ставки както следва 1,25:1.‘.

**§ 20.** Член 29 се изменя така:

Чл. 29. (1) Право на подпомагане по схемата за обвързано подпомагане за плодове имат земеделските стопани на територията на цялата страна, които стопанисват минимум 0,5 ха (заедно и по отделно) допустими за подпомагане площи с плодове от следните видове култури: ягоди, малини, ябълки, круши, кайсии и зарзали, праскови и нектарини, череши и вишни.

(2) Заявените площи подлежат на подпомагане, когато:

1. земеделските площи, заети с изброените култури, са с минимална площ на парцела 0,1 ха;

2. отговарят на условията за подпомагане по смисъла на член 32, параграфи 2, 3 и 4 от Регламент (ЕС) № 1307/2013;

3. от тях през годината на заявяване е получен и реализиран на пазара минимален добив от плодове, от заявените за подпомагане култури, съгласно приложение № 5.

(3) Размерът на помощта по схемата се определя на брой допустими за подпомагане хектари, от които земеделските стопани са реализирали минималното количество плодове по ал. 2, т. 3. Подпомагат се толкова от допустимите хектари, за колкото са представени доказателства за реализирано минимално количество плодове.

(4) Земеделските стопани получават завишено плащане на площ за първите до 30 хектара, за които имат право на подпомагане и плащане с по-нисък размер за допустимите за подпомагане площи над 30-я ха. Съотношението между двата размера на подпомагането е 1,5:1.“.

**§ 21.** Създава се чл. 29а:

„Чл.29а(1) Право на подпомагане по схемата за обвързано подпомагане за сливи и десертно грозде имат земеделски стопани на територията на цялата страна, които стопанисват минимум 0,5 ха (заедно и поотделно) допустими за подпомагане площи със сливи и/или десертно грозде.

(2) Заявените площи подлежат на подпомагане, когато:

1. земеделските площи, заети с изброените култури, са с минимална площ на парцела 0,1 ха;

2. отговарят на условията за подпомагане по смисъла на член 32, параграфи 2, 3 и 4 от Регламент (ЕС) № 1307/2013;

3. от тях през годината на заявяване е получен и реализиран на пазара минимален добив от сливи и/или десертно грозде, съгласно приложение № 5.

(3)Земеделските стопани получават завишено плащане на площ за първите до 30 хектара, за които имат право на подпомагане и плащане с по-нисък размер за допустимите за подпомагане площи над 30-я ха. Съотношението между двата размера на подпомагането е 1,5:1.“.

**§ 22.** Член 30 се изменя така:

„(1) Право на подпомагане по схемата за обвързано подпомагане за зеленчуци имат земеделски стопани на територията на цялата страна, които стопанисват минимум 0,5 ха допустими за подпомагане площи със зеленчуци - полско производство (заедно или поотделно) от следните видове култури: домати, пипер, краставици, корнишони, кромид лук (зрял), патладжан, моркови, чесън (зрял), картофи, и/или със зеленчуци - оранжерийно производство (заедно или поотделно) от следните видове култури: домати, пипер, краставици.

(2) Заявените площи подлежат на подпомагане, когато:

1. земеделските площи, заети с изброените култури, са с минимална площ на парцела 0,1 ха;

2. през годината на заявяване на тях се отглеждат зеленчуци - полско производство;

3. отговарят на условията за подпомагане по смисъла на член 32, параграфи 2, 3 и 4 от Регламент (ЕС) № 1307/2013;

4. от тях през годината на заявяване е получен и реализиран на пазара минимален добив от зеленчуци, от заявените за подпомагане култури, съгласно приложение № 5.

(3) Размерът на помощта по схемата се определя на брой допустими за подпомагане хектари, от които земеделските стопани са реализирали минималното количество зеленчуци по ал. 2, т. 4. Подпомагат се толкова от допустимите хектари, за колкото са представени доказателства за реализирано минимално количество зеленчуци.

(4) Земеделските стопани получават завишено плащане на площ за първите до 30 хектара, за които имат право на подпомагане и плащане с по-нисък размер за допустимите за подпомагане площи над 30-я ха. Съотношението между двата размера на подпомагането е 1,5:1.“.

**§ 23.** Създава се чл. 30а:

„(1) Право на подпомагане по схемата за обвързано подпомагане за главесто зеле, дини и пъпеши имат земеделски стопани на територията на цялата страна, които стопанисват минимум 0,5 ха (заедно и поотделно) допустими за подпомагане площи от главесто зеле, дини и/или пъпеши - полско производство.

(2) Заявените площи подлежат на подпомагане, когато:

1. земеделските площи, заети с изброените култури, са с минимална площ на парцела 0,1 ха;

2. през годината на заявяване на тях се отглеждат зеле, дини и/или пъпеши - полско производство;

3. отговарят на условията за подпомагане по смисъла на член 32, параграфи 2, 3 и 4 от Регламент (ЕС) № 1307/2013;

4. от тях през годината на заявяване е получен и реализиран на пазара минимален добив от заявените за подпомагане зеле, дини и/или пъпеши, съгласно приложение № 5.

(3) Размерът на помощта по схемата се определя на брой допустими за подпомагане хектари, от които земеделските стопани са реализирали минималното количество зеле, дини и/или пъпеши по ал. 2, т. 4. Подпомагат се толкова от допустимите хектари, за колкото са представени доказателства за реализирано минимално количество зеле, дини и/или пъпеши.

(4) Земеделските стопани получават завишено плащане на площ за първите до 30 хектара, за които имат право на подпомагане и плащане с по-нисък размер за допустимите за подпомагане площи над 30-я ха. Съотношението между двата размера на подпомагането е 1,5:1.“.

**§ 24.** Чл. 31 се изменя така:

„Чл. 31. (1) Право на подпомагане по схемата за обвързано подпомагане за зеленчуци (оранжерийно производство) имат земеделски стопани на територията на цялата страна, които стопанисват минимум 0,5 ха допустими за подпомагане площи със зеленчуци (заедно или поотделно) от следните видове култури: домати, пипер и краставици – оранжерийно производство и/или със зеленчуци - полско производство (заедно или поотделно) от следните видове култури: домати, пипер, краставици, корнишони, кромид лук-зрял, патладжан, моркови, чесън-зрял, картофи.

(2) Заявените площи подлежат на подпомагане, когато:

1. земеделските площи, заети с изброените култури, са с минимална площ на парцела 0,1 ха;

2. през годината на заявяване на тях се отглеждат домати, пипер и/или краставици – оранжерийно производство;

3. площите отговарят на условията за подпомагане по смисъла на член 32, параграфи 2, 3 и 4 от Регламент (ЕС) № 1307/2013.

(3) Земеделските стопани получават подпомагане по схемата за площите по ал. 2, когато от тях през годината на заявяване е получен и реализиран на пазара минимален добив от заявените за подпомагане домати, пипер и/или краставици – оранжерийно производство, съгласно приложение № 5.

(4) Помощта по ал. 1 се определя на хектар отглеждана култура за площите по ал. 3, като за всяка култура се определя размер на плащане на хектар, за площите от които през годината на заявяване е получен и реализиран на пазара среден добив, съгласно приложение № 5. Размерът на помощта на хектар за земеделските стопани, които са доказали осреднен добив за стопанството, който е под средния, но над минималния, съгласно приложение № 5, се определя, като се намали пропорционално определеният размер на плащане на хектар за среден добив от културата.”.

**§ 25.** В чл. 32, ал.1 след цифрата „29“, се добавя „29а“, а след „30“, се добавя „30а“.

**§ 26.** В чл. 33, ал.1 след думите „грах(фуражен за зърно)“ се добавя„ грах“.

**§ 27.** В чл. 34, ал. 1 думите „чл. 18, т.7 – 10“ се заменят с „чл. 18, т.9-14“.

**§ 28.** Създава се чл. 34 а:

„Чл.34а. При определяне на размера на подпомагането по схемите по чл.18, т.9-14, заявената и допустима площ се намалява съответно при недостигане от страна на кандидата на определения съгласно Приложение № 5 добив от съответните плодове или зеленчуци от заявените от него по схемата площи.“.

**§ 29.** Създава се чл. 34 б:

„Чл.34б. Не получават плащане кандидатите за подпомагане по схемите по чл.18, за които при проверки Разплащателната агенция установи, че след 18 октомври 2011 г. са разделили стопанството си единствено с цел да се облагодетелстват от него по смисъла на чл. 41, параграф 7 от Регламент (ЕС) № 1307/2013, както и земеделските стопани, чиито стопанства са резултат на такова разделяне.“.

**§ 30**. В чл. 37, ал.2, т.2, чл.38, ал.1 и 3 и чл. 39, ал.1, т.3 абревиатурата „СИРЖ“ се заменя с думите „системата за идентификация и регистрация на животните“.

**§ 31.** В чл. 39, ал 1се правят следните изменения и допълнения:

1.Точка 2 се заменя така:

„2. животните по т. 1 са идентифицирани с две средства за идентификация, одобрени от БАБХ – обикновена ушна марка и електронно средство за идентификация за животните родени след 31.12.2009 г., а животните родени преди 31.12.2009 г. са идентифицирани с поне едно средство за идентификация, одобрено от БАБХ – обикновена ушна марка и/или електронно средство за идентификация;“

1.В т. 3 абревиатурата „СИРЖ“ се заменя с думите „системата за идентификация и регистрация .“.

**§32.** В Приложение № 4 към чл.14 редовете с думите „тераси“, „буферни ивици“, „изолирани дървета“, „езерца“, „канавки и открити течения“ се заличават.

**§33.** В думите „Приложение № 5 към чл. 29, 30, 31 и 32“ след цифрата „29“ се добавя „29а“, а след „30“ се добавя „30а“.

**§34**.Заглавието на Приложение № 5 се изменя така:

„Минимални добиви от зеленчуци и плодове и средни добиви от зеленчуци оранжерийно производство“.

**§35.**Таблицата на Приложение № 5 се изменя така:

|  |  |  |  |
| --- | --- | --- | --- |
| Култури | Добив, кг/дка |  | |
| Зеленчукови култури: | |  |  |
| Полско производство: | |  |  |
| Домати | | 1 900 |  |
| Пипер | | 1 340 |  |
| Краставици | | 2 075 |  |
| Корнишони | | 1 900 |  |
| Главесто зеле | | 1 746 |  |
| Лук - кромид зрял | | 1 245 |  |
| Патладжан | | 1 898 |  |
| Морков | | 1 243 |  |
| Чесън (зрял) | | 351 |  |
| Картофи | | 1 990 |  |
| Дини | | 2 487 |  |
| Пъпеши | | 845 |  |
| Овощни култури и десертно грозде (плодове): | |  |  |
| Ябълки | | 1 283 |  |
| Ягоди | | 498 |  |
| Круши | | 760 |  |
| Кайсии и зарзали | | 497 |  |
| Праскови и нектарини | | 750 |  |
| Сливи | | 780 |  |
| Череши | | 470 |  |
| Вишни | | 420 |  |
| Малини | | 330 |  |
| Десертно грозде | | 450 |  |
| Оранжерийно производство зеленчуци: | | Минимален добив кг/дка | Среден добив по кг/дка |
| Домати (отопляеми оранжерии) | | 7200 | 22 400 |
| Домати (неотопляеми оранжерии) | |
| Пипер(отопляеми оранжерии) | | 4500 | 8 500 |
| Пипер (неотопляеми оранжерии) | |
| Краставици (отопляеми оранжерии) | | 8100 | 32 000 |
| Краставици (неотопляеми оранжерии) | |

**§36.** Създават се Приложение № 6 към чл.19а, ал.4, т.3, Приложение №7 към чл.23, ал.4, т.3 и т.4 и Приложение № 8 към чл. 27, ал.5:

Приложение № 6 към чл. 19 а, ал.4, т.3

Списък на застрашени от изчезване породи млечни крави под селекционен контрол в България, за които през 2017 г. няма да се изисква доказване на количество мляко:

1. Българско сиво говедо;

2. Искърско говедо;

3. Родопско късорого говедо;

4. Българско родопско говедо.

Приложение № 7 към чл. 23, ал.4, т.3 и 4

Списък на автохтонни породи овце и кози под селекционен контрол в България, за които през 2017г. няма да се изисква доказване на количество мляко:

1. Каракачанска овца;

2. Копривщенска овца;

8. Сакарска овца;

9. Котленска овца;

10. Странджанска овца;

11. Свищовска овца;

12. Местна старозагорска овца;

13. Местна карнобатска овца;

14. Тетевенска овца;

15. Западностаропланинска овца;

16. Брезнишка овца;

17. Софийска (Елинпелинска) овца;

18. Средностаропланинска овца;

19. Среднородопска овца;

20. Медночервена овца;

21. Дъбенска овца;

22. Реплянска овца;

23. Бяла маришка овца;

24. Вакла маришка овца;

25.Североизточна българска тънкорунна овца;

26. Карнобатска тънкорунна овца;

27.Тракийска тънкорунна овца;

28. Старопланински цигай;

29. Калоферска дългокосместа коза;

30. Местна дългокосместа коза (Малашевски тип);

31.Българска виторога дългокосместа коза;

32. Местна дългокосместа коза.

33. Българска бяла млечна коза.

Приложение № 8 към чл. 27, ал.5

М Е Т О Д И К А

за превръщане на сурово мляко от обемни в тегловни единици и на млечните продукти от мляко в млечен еквивалент

І. 1 литър сурово краве, козе и биволско мляко = 1,03 кг

1 литър сурово овче мляко = 1,035 кг

ІІ. Необходимо количество сурово мляко в килограми за получаване на 1 килограм готов млечен продукт.

1. Краве и козе мляко

1.1. За 1 кг. МАСЛО = 22,5 кг мляко

1.2. За 1 кг СМЕТАНА = 7,90 кг мляко

1.3. За 1 кг СИРЕНЕ ТВЪРДО / КАШКАВАЛ/ = 10,3 кг мляко

1.4. за 1 кг СИРЕНЕ /БЯЛО САЛАМУРЕНО/ = 6,8 кг мляко

1.5 за 1 кг КИСЕЛО МЛЯКО =1,04 кг мляко

1.6 за 1 кг МЛЕЧНА ИЗВАРА = 5,55 кг мляко

1.7. ПАСТЬОРИЗИРАНО МЛЯКО = 1,02 кг мляко

2. Овче мляко

2.1. За 1 кг СИРЕНЕ ТВЪРДО / КАШКАВАЛ/ = 7 кг мляко

2.2. За 1 кг СИРЕНЕ /БЯЛО САЛАМУРЕНО/ = 4,8 кг мляко

2.3 За 1 кг КИСЕЛО МЛЯКО =1,06 кг мляко

2.4. ПАСТЬОРИЗИРАНО МЛЯКО = 1,04 кг мляко

3. Биволско мляко

2.1. за 1 кг СИРЕНЕ ТВЪРДО / КАШКАВАЛ/ = 10,1 кг мляко

2.2. за 1 кг СИРЕНЕ /БЯЛО САЛАМУРЕНО/ = 6,6 кг мляко

2.3 за 1 кг КИСЕЛО МЛЯКО =1,04 кг мляко

2.4. ПАСТЬОРИЗИРАНО МЛЯКО = 1,02 кг мляко

**§37.** В §1 от Допълнителните разпоредби се правят следните изменения и допълнения:

1. Точка 3 се изменя така:

„3."Месни крави" са крави на възраст над 24 месеца, които в системата за идентификация и регистрация на животните на БАБХ са вписани с предназначение за производство на месо.“.

2. Точка 4 се изменя така:

„4. "Юници" са женски говеда на възраст над 8 месеца, които още не са се отелвали, които в системата за идентификация и регистрация на животните на БАБХ са вписани с предназначение за производство на месо.“.

3. Създава се т.4а:

„4а.„Биволи по схемата за обвързано подпомагане за биволи“ са женски животни над 18 месеца.“

4. Създава се т. 12:

„12. “Системата за идентификация и регистрация на животните на БАБХ” е системата по смисъла на чл. 30, ал.2, т.3 от ЗПЗП.“

5.Създава се т. 13:

„13. „Планински райони“ са землищата на населените места съгласно чл. 3, ал.1 от Наредба за определяне на критериите за необлагодетелстваните райони и териториалния им обхват.“.

6.Създава се т. 14:

„14. „Застрашени от изчезване породи“ са породите по смисъла на пар.1, т.18в от Допълнителните разпоредби на Закона за животновъдството.“.

7.Създава се т. 15:

„15.„Стопанство в планински район” е стопанство, в което всички регистрирани животновъдни обекти на името на един земеделски стопанин, с изключение на животновъдните обекти – пасища, са разположени в планински райони. **“.**

8. Създава се т.16:

„16. С „Доказан произход“ по схемата за обвързано подпомагане за овце-майки и/или кози майки са животни с посочени в сертификата за произход майка и баща, с изключение на автохтонните породи съгласно Приложение №7.“.

9. Създава се т.17:

„17.Доставки” са доставките на мляко към първи изкупвачи по чл. 55д от Закона за прилагане на общата организация на пазарите на земеделски продукти на Европейския съюз.“.

**Преходни и Заключителни разпоредби**

**§ 38.** ВНаредба № 5 от 27 февруари 2009 г. за условията и реда за подаване на заявления по схеми и мерки за директни плащания (обн. ДВ. бр.22 от 2009г., изм. бр.37 от 2009г., изм. бр.14, 19, 22 и 55 от 2010г., изм. бр.18, 35, 51, бр.89 и 96 от 2011г., изм. и доп. бр.21 от 2012г., изм. и доп. бр.23 от 2013г., изм. и доп. бр.22 от 2014г., изм. и доп. бр.16, бр.31 и бр.38 от 2015г., изм. и доп. бр.16 от 2016г., доп. бр.40 от 2016г.) се правят следните изменения и допълнения:

1.В чл. 1, т. 7-18 се изменят така:

„7. схема за обвързано подпомагане за млечни крави под селекционен контрол;

8. схема за обвързано подпомагане за млечни крави в планински райони (5-9 животни);

9. схема за обвързано подпомагане за месодайни крави и/или юници (СКЮ);

10. схема за обвързано подпомагане за месодайни крави под селекционен контрол;

11. схема за обвързано подпомагане за овце-майки и кози-майки в планински райони (10-49 животни);

12. схема за обвързано подпомагане за овце-майки и кози-майки под селекционен контрол (ДЖСК);

13. схема за обвързано подпомагане за биволи (Биволи);

14. схема за обвързано подпомагане за плодове (основна група) (СП);

15. схема за обвързано подпомагане за плодове (сливи и десертно грозде);

16. схема за обвързано подпомагане за зеленчуци (основна група) (СЗ);

17. схема за обвързано подпомагане за оранжерийни зеленчуци(СЗо);

18. схема за обвързано подпомагане за зеленчуци (зеле, дини и пъпеши)“, а

а следващите точки се преномерират до т. 20.

2. В чл. 3, ал.3 се правят следните изменения:

а) В т. 3, б. „ж“ цифрата „16“ се заменя с „20“

б) В т.6 думата „Система“ се заменя със „система“.

3. В чл. 17, ал.8 думите „след прилагане на процедурата по чл. 18, ал. 1“ се заличават.

**§ 39.** Наредбата влиза в сила от датата на обнародване в Държавен вестник.

**ДЕСИСЛАВА ТАНЕВА**

*Министър на земеделието и храните*